Thanachart P.M. Strategy – บล.ธนชาต
Thanachart P.M. Strategy - บล.ธนชาต ประจำวันที่ 3 มี.ค.60
3 มี.ค. 2560

Thanachart P.M. Strategy – บล.ธนชาต
 
กลุ่มพลังงานกดดัน SET วันนี้…”ซื้อ” STA มอง outlook ธุรกิจยังเติบโต
ดัชนี SET อยู่ที่ 1,567.85 จุด -2.09 จุด -0.13% ปริมาณซื้อขาย 17,131 ลบ.
 
แนวรับ :  1,566 / 1,554          แนวต้าน :  1,575
 
สรุปทิศทางและแนวโน้มตลาด
กลุ่มพลังงานกดดัน SET วันนี้ แนวรับ 1,566/1,554 จุด: การแข็งค่าของเงินดอลลาร์ฯ ก่อนถ้อยแถลง Janet Yellen คืนนี้ และโอกาสที่ Fed จะขึ้นดอกเบี้ยในการประชุมกลางเดือน มี.ค.นี้ รวมไปถึงตัวเลขสต็อกน้ำมันสหรัฐฯ ที่เพิ่มขึ้นมากกว่าที่ตลาดคาดการณ์ไว้กดดันราคาน้ำมันปรับลดลงกว่า 2% เมื่อคืนที่ผ่านมา และเป็นปัจจัยกดดันหุ้นกลุ่มพลังงาน โดยเฉพาะ PTT เป็นปัจจัยกดดัน SET วันนี้ ขณะที่แม้ภาพ SET โดยรวมยังอ่อนแอกว่าที่คาด และยังไม่สามารถยืนได้เหนือ 1,570 จุด แต่คาดว่าหุ้นกลุ่มธนาคาร อย่าง KBANK TMB KTB จะยัง Outperform ตลาดต่อไป เนื่องจาก 1) ได้ประโยชน์จากแนวโน้มดอกเบี้ยขาขึ้น 2) NPL ผ่านจุดที่แย่ที่สุดไปแล้ว มองแรงกดดันจากการตั้งสำรองลดลง 3) สินเชื่อกลับมาขยายตัวอีกครั้งปีนี้ และ Valuation ที่ยังไม่สูงด้วย PE 9.5x ต่ำกว่า SET ที่ 15x ขณะที่หุ้นปันผลสูง อย่าง KKP และหุ้น Growth อย่าง PLANB WORK ยังแนะนำ “ซื้อ” ต่อเนื่อง
“ซื้อ” STA…Outlook ธุรกิจยังเติบโตได้ดี: ราคาหุ้น STA ที่ปรับลดลงแรงตั้งแต่ปลายเดือนก่อนหน้าสะท้อนผลการดำเนินงาน 4Q16 ที่ออกมาต่ำกว่าที่คาดการณ์ไว้ไปแล้ว และผลการดำเนินงานที่อ่อนแอใน 4Q16 ส่วนใหญ่เป็นการขาดทุนในตราสารอนุพันธ์ที่ใช้ในการจัดการวัตถุดิบ ซึ่งไม่ได้กระทบกับพื้นฐานระยะยาว…แนะนำ “ซื้อ” เป้าหมายพื้นฐาน 30.0 บาท จาก 1) ความต้องการยางในตลาดโลกสูงขึ้นจากการเติบโตของยอดขายรถนนต์ และรถบรรทุกในจีน ขณะที่ STA มีการเพิ่มกำลังการผลิตเพื่อรองรับความต้องการที่เพิ่มขึ้นไปก่อนหน้านี้ คาด STA ขาย 1.7 ล้านตันปีนี้ เพิ่มจาก 1.5 ล้านตันในปีก่อน 2) การเข้าซื้อธุรกิจถุงมือยางเพิ่มเติมจาก 40% เป็น 90% จะทำให้ผลการดำเนินงาน STA มีเสถียรภาพมากขึ้นในระยะยาว โดยจะมีการประชุมผู้ถือหุ้นในวันที่ 14 มี.ค.นี้ 3) High Growth ด้วยแนวโน้มกำไรเติบโตสูง 612% ปีนี้ เป็น 1.57 พันล้านบาท คิดเป็น PE 17.5x ขณะที่ทางเทคนิค มีสัญญาณ Bullish Engulfing ตั้งแต่กลางสัปดาห์ มีเป้าหมายการฟื้นตัวระยะสั้นที่ 22.4-22.5 บาท
 
หุ้นที่น่าสนใจทางเทคนิค
TFG “ซื้อ” ราคาหุ้นเริ่มมีสัญญาณฟื้นตัวขึ้นยืนเหนือเส้นค่าเฉลี่ย 3 เดือน พร้อมปริมาณการซื้อขายสูงขึ้น สอดคล้องกับ DI+ กลับมาชี้ตัด DI- ขึ้นวันแรก เป็นจังหวะซื้อเก็งกำไรตามการฟื้นตัว มีแนวต้านแรกที่ DTL 6.65 บาท ผ่านได้มีถัดไปที่ 6.95 บาท
BJC “ซื้อ” ราคาหุ้นเริ่มฟื้นตัวขึ้นด้วยรูปแบบ Double Bottom สอดคล้องกับเครื่องมือ DI- ชี้ตัด ADX ลงเป็นสัญญาณการฟื้นตัว เป็นจังหวะซื้อเก็งกำไรตามรอบการรีบาวด์ มีแนวต้านแรกที่ 47.00 บาท ผ่านได้มีเป้าหมายถัดไปที่ 48.00 บาท
 
Most Active
แนวรับ          แนวต้าน
KKP       65.50          67.00
65.00          68.00
PTT        395            398
392            402
TRUE       6.40           6.60
6.30           6.70
AOT       37.75          38.50
37.25          39.00
STA       21.70          22.10
21.50          22.40
 
Futures 
แนวรับ          แนวต้าน
SET50       980            987
972            990
Gold      20580          20700
20500          20770